Борис Младенов-Young
Намерих стара снимка, чернобяла…

chitanka.info

Намерих стара снимка, чернобяла,

с дечица малки в детската градина.

Душата ми, от нежност прималяла,

назад към моя детски свят замина.

Припомних си онези дни щастливи,

видях се на последната редица;

застанали сме кротки, срамежливи —

такива бяхме — селските дечица.

Познах ги до един по личицата,

но паметта ми май изневерява,

на част от тях не помня имената

и скръб усетих да ме задушава

при мисълта, другарчета красиви,

че вече сме наполовина живи!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.